На основу члана 24.став 1. Закона о локалним изборима („Службенигласник РС”, бр. 129/07, 34/10 – одлукаУС ,54/11 ,12/2020 16/2020 и 68/2020), Изборна комисија општине Житиште на 10. седници одржаној дана 3.6. 2020. године, у 14 часова и 30 минута донела је

**Р Е Ш Е Њ Е**

 **ПРОГЛАШАВА СЕ Изборна листа кандидата за одборнике Скупштине општине Житиште под називом ЗА КРАЉЕВИНУ СРБИЈУ – ЧАСНО ЗА ОПШТИНУ ЖИТИШТЕ – Душко Кочалка (Покрет обнове Краљевине Србије, Монархистички фронт).**

 коју је за изборе расписане за 21. јуни 2020. године, поднела Коалиција: ЗА КРАЉЕВИНУ СРБИЈУ

**О б р а з л о ж е њ е**

 Изборна комисија општине Житиште је утврдила да је овлашћено лице по коалиционом споразуму Душко Кочалка у складу са законом поднео благовремену и уредну Изборну листу са 16 кандидата за одборнике Скупштине општине Житиште на изборима расписаним за 21. Јун 2020. године дана 2. јуна у 19 часова и 25 минута.
 Утврђено је да је узИзборну листу приложена сва законом прописана документација и да је правноваљана, као и да Изборна листа испуњава услове из члана 18.став 1. и члана 20. став 3. Закона о локалним изборима у погледу броја кандидата на изборној листи и заступљености мање заступљеног пола на изборној листи.
Уз Изборну листу је, у складу са чланом 18.став2. Закона о локалним изборима, поднето укупно 212 правно ваљаних оверених изјава бирача који подржавају Изборну листу.
 У складу са наведеним, Изборна комисија општине Житиште је решила као у диспозитиву овог решења.
 Упутство о правном средству: Против овог решења може се поднети приговор Изборној комисији општине Житиште у року од 24 часа од дана доношења Решења.

Република Србија

Аутономна Покрајина Војводина

Општина Житиште

Број:I-013-1/2020-50-1

У Житишту, 3.6. 2020.год.у 14 часова и 30 минута

(место) (датум)

**ИЗБОРНА КОМИСИЈА ОПШТИНЕ ЖИТИШТЕ**

ПРЕДСЕДНИК КОМИСИЈЕ

СВЕТЛАНА ЈАРИЋ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 14. Закона о локалним изборима (''Службени гласник РС '' бр. 129/2007,34/2010 -одлука УС ,54/2011 ,12/2020, 16/2020 i 68/2020 и чл.39.. Закона о избору народних посланика (''Службени гласник РС'' број 35/2000, 57/2003-одлука УСРС, 72/2003-др.закон, 75/2003-испр.др.закона, 18/2004, 101/2005-др.закон, 85/2005-др.закон, 28/2011-одлука УС , 36/2011 12/2020 , 68/2020),

 Изборна комисија Општине Житиште, на седници одржанoј 3.6.2020.године, донела је

**Р Е Ш Е Њ Е**

**О НЕИСПУЊЕЊУ УСЛОВА ЗА ОДРЕЂИВАЊЕ ПРЕДСТАВНИКА**

**ПОДНОСИОЦА ИЗБОРНЕ ЛИСТЕ ЗА ИЗБОР ОДБОРНИКА СКУПШТИНЕ ОПШТИНЕ ЖИТИШТЕ У ПРОШИРЕНИ САСТАВ**

**ИЗБОРНЕ КОМИСИЈЕ ОПШТИНЕ ЖИТИШТЕ И БИРАЧКИХ ОДБОРА**

 УТВРЂУЈЕ СЕ да Коалиција: ЗА КРАЉЕВИНУ СРБИЈУ

 подносилац Изборне листе кандидата за одборнике Скупштине општине Житиште под називом **ЗА КРАЉЕВИНУ СРБИЈУ – ЧАСНО ЗА ОПШТИНУ ЖИТИШТЕ – Душко Кочалка (Покрет обнове Краљевине Србије, Монархистички фронт).**

не испуњава у слове за одређивање опуномоћених представника у проширени састав изборне комисије општине Житиште и бирачких одбора.

**О б р а з л о ж е њ е**

 Изборна комисија општине Житиште, на седници одржаној 3.6.2020. године, донела је Решење о проглашењу Изборне листе **ЗА КРАЉЕВИНУ СРБИЈУ – ЧАСНО ЗА ОПШТИНУ ЖИТИШТЕ – Душко Кочалка (Покрет обнове Краљевине Србије, Монархистички фронт).** са 16 кандидата за одборнике Скупштине општине Житиште, на изборима расписаним за 21. јуни 2020. године и сагласно члану 14. став 6. и члану 16. став 3. Закона о локалним изборима, утврдила да подносилац наведене изборне листе, с обзиром на то да није предложио најмање две трећине кандидата од укупног броја одборника који се бира, не испуњава услове да одреди своје представнике у проширени састав Изборне комисије општине Житиште и бирачких одбора.

Упутство о правном средству: Против овог решења може се поднети приговор Изборној комисији општине Житиште у року од 24 часа од дана доношења Решења.

Република Србија

Аутономна Покрајина Војводина

Општина Житиште

Број: I-013-1/2020-50-1

У Житишту 2.5.2020.год.

**ИЗБОРНА КОМИСИЈА ОПШТИНЕ ЖИТИШТЕ**

ПРЕДСЕДНИК КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Светлана Јарић